Številka: 0100-825/2015/3

**URAD PREDSEDNIKA REPUBLIKE**

**DRŽAVNI ZBOR REPUBLIKE SLOVENIJE**

**DRŽAVNI SVET REPUBLIKE SLOVENIJE**

**USTAVNO SODIŠČE REPUBLIKE SLOVENIJE**

**RAČUNSKO SODIŠČE REPUBLIKE SLOVENIJE**

**VARUH ČLOVEKOVIH PRAVIC REPUBLIKE SLOVENIJE**

**DRŽAVNA REVIZIJSKA KOMISIJA REPUBLIKE SLOVENIJE**

**INFORMACIJSKI POOBLAŠČENEC REPUBLIKE SLOVENIJE**

**KOMISIJA ZA PREPREČEVANJE KORUPCIJE REPUBLIKE SLOVENIJE**

**DRŽAVNA VOLILNA KOMISIJA**

**VRHOVNO SODIŠČE REPUBLIKE SLOVENIJE**

**VRHOVNO DRŽAVNO TOŽILSTVO**

**DRŽAVNO PRAVOBRANILSTVO**

**OBČINE**

**ZDRUŽENJE OBČIN SLOVENIJE**

**SKUPNOST OBČIN SLOVENIJE**

**ZDRUŽENJE MESTNIH OBČIN SLOVENIJE**

**MINISTRSTVA**

**ORGANI V SESTAVI MINISTRSTEV**

**VLADNE SLUŽBE**

**UPRAVNE ENOTE**

Datum: 15. 12. 2015

# **ZADEVA: Ukrepi na področju plač, drugih stroškov dela v javnem sektorju za leto 2016 in**

# **drugih ukrepih v javnem sektorju**

Spoštovani,

z namenom stabilizacije javnih financ so reprezentativni sindikati javnega sektorja in Vlada Republike Slovenije dne 10. novembra 2015 podpisali Dogovor o ukrepih na področju stroškov dela in drugih ukrepih v javnem sektorju za leto 2016 (Uradni list RS, št. 91/15, v nadaljevanju: Dogovor). Ukrepi se nanašajo na plače in druge stroške dela ter nekatere druge ukrepe v javnem sektorju.

Dogovorjeni ukrepi so bili uveljavljeni z Zakonom o ukrepih na področju plač in drugih stroškov dela za leto 2016 in drugih ukrepih v javnem sektorju (Uradni list RS, št. 90/15; v nadaljevanju ZUPPJS16), s sklenitvijo Aneksa št. 8 h Kolektivni pogodbi za javni sektor (Uradni list RS, št. 91/15; v nadaljevanju Aneks št. 8 h KPJS) in Aneksa h Kolektivni pogodbi za negospodarske dejavnosti v Republiki Sloveniji (Uradni list RS, št. 91/15; v nadaljevanju Aneks h KPND). Za realizacijo dogovora pa bosta sprejeti tudi spremembi Uredbe o plačah in drugih prejemkih javnih uslužbencev za delo v tujini (Uradni list RS, št. [14/09](http://www.uradni-list.si/1/objava.jsp?sop=2009-01-0486), [16/09 – popr.](http://www.uradni-list.si/1/objava.jsp?sop=2009-21-0588), [23/09](http://www.uradni-list.si/1/objava.jsp?sop=2009-01-0980), [51/10](http://www.uradni-list.si/1/objava.jsp?sop=2010-01-2814), [67/10](http://www.uradni-list.si/1/objava.jsp?sop=2010-01-3704), [80/10](http://www.uradni-list.si/1/objava.jsp?sop=2010-01-4304) – ZUTD, [41/12](http://www.uradni-list.si/1/objava.jsp?sop=2012-01-1730), [68/12](http://www.uradni-list.si/1/objava.jsp?sop=2012-01-2651), [47/13](http://www.uradni-list.si/1/objava.jsp?sop=2013-01-1854), [96/14](http://www.uradni-list.si/1/objava.jsp?sop=2014-01-4048), [39/15](http://www.uradni-list.si/1/objava.jsp?sop=2015-01-1613), [57/15](http://www.uradni-list.si/1/objava.jsp?sop=2015-01-2398) in [73/15](http://www.uradni-list.si/1/objava.jsp?sop=2015-01-2843)) in Uredbe o plačah in drugih prejemkih pripadnikov Slovenske vojske pri izvajanju obveznosti, prevzetih v mednarodnih organizacijah oziroma z mednarodnimi pogodbami (Uradni list RS, št. [67/08](http://www.uradni-list.si/1/objava.jsp?sop=2008-01-2886), [98/10](http://www.uradni-list.si/1/objava.jsp?sop=2010-01-5090), [41/12](http://www.uradni-list.si/1/objava.jsp?sop=2012-01-1729), [41/13](http://www.uradni-list.si/1/objava.jsp?sop=2013-01-1606), [47/13](http://www.uradni-list.si/1/objava.jsp?sop=2013-01-1855) in [96/14](http://www.uradni-list.si/1/objava.jsp?sop=2014-01-4047)).

**I. Ukrepi, ki zadevajo plače**

**1. Podaljšanje uporabe znižane vrednosti plačnih razredov plačne lestvice**

Z ZUPPJS16 (2. člen) je bila kot osnova za določitev osnovnih plač tudi za obdobje do 31. avgusta 2016 določena plačna lestvica, ki je veljala od 1.6.2013 do 31.12.2015 (plačna lestvica iz prvega odstavka 44. a člena Zakona o sistemu plač v javnem sektorju (Uradni list RS, št. [108/09](http://www.uradni-list.si/1/objava.jsp?sop=2009-01-4891) – uradno prečiščeno besedilo, [13/10](http://www.uradni-list.si/1/objava.jsp?sop=2010-01-0520), [59/10](http://www.uradni-list.si/1/objava.jsp?sop=2010-01-3273), [85/10](http://www.uradni-list.si/1/objava.jsp?sop=2010-01-4554), [107/10](http://www.uradni-list.si/1/objava.jsp?sop=2010-01-5583), [35/11](http://www.uradni-list.si/1/objava.jsp?sop=2011-01-1743) – ORZSPJS49a, [27/12](http://www.uradni-list.si/1/objava.jsp?sop=2012-01-1121) – odl. US, [40/12](http://www.uradni-list.si/1/objava.jsp?sop=2012-01-1700) – ZUJF, [46/13](http://www.uradni-list.si/1/objava.jsp?sop=2013-01-1753), [25/14](http://www.uradni-list.si/1/objava.jsp?sop=2014-01-0961) – ZFU, [50/14](http://www.uradni-list.si/1/objava.jsp?sop=2014-01-2074), [95/14](http://www.uradni-list.si/1/objava.jsp?sop=2014-01-3949) – ZUPPJS15 in [82/15](http://www.uradni-list.si/1/objava.jsp?sop=2015-01-3254): v nadaljnjem besedilu: ZSPJS)). Podaljšanje uporabe znižane vrednosti plačnih razredov je ukrep, ki je začasne narave. S 1. septembrom 2016 se ponovno uporablja plačna lestvica iz Priloge 1 ZSPJS (plačna lestvica, kot jo določa Priloga 1 Zakona za uravnoteženje javnih financ (Uradni list RS, št. 40/12; v nadaljevanju ZUJF)). Podaljšana uporaba znižane plačne lestvice je bila dogovorjena tudi z Aneksom št. 8 h KPJS (2. člen).

Z namenom zagotovitve enakega položaja javnih uslužbencev na delu v tujini z javnimi uslužbenci na delu v domovini bosta sprejeti tudi spremembi Uredbe o plačah in drugih prejemkih javnih uslužbencev za delo v tujini (Uradni list RS, št. [14/09](http://www.uradni-list.si/1/objava.jsp?sop=2009-01-0486), [16/09 – popr.](http://www.uradni-list.si/1/objava.jsp?sop=2009-21-0588), [23/09](http://www.uradni-list.si/1/objava.jsp?sop=2009-01-0980), [51/10](http://www.uradni-list.si/1/objava.jsp?sop=2010-01-2814), [67/10](http://www.uradni-list.si/1/objava.jsp?sop=2010-01-3704), [80/10](http://www.uradni-list.si/1/objava.jsp?sop=2010-01-4304) – ZUTD, [41/12](http://www.uradni-list.si/1/objava.jsp?sop=2012-01-1730), [68/12](http://www.uradni-list.si/1/objava.jsp?sop=2012-01-2651), [47/13](http://www.uradni-list.si/1/objava.jsp?sop=2013-01-1854), [96/14](http://www.uradni-list.si/1/objava.jsp?sop=2014-01-4048), [39/15](http://www.uradni-list.si/1/objava.jsp?sop=2015-01-1613), [57/15](http://www.uradni-list.si/1/objava.jsp?sop=2015-01-2398) in [73/15](http://www.uradni-list.si/1/objava.jsp?sop=2015-01-2843)) in Uredbe o plačah in drugih prejemkih pripadnikov Slovenske vojske pri izvajanju obveznosti, prevzetih v mednarodnih organizacijah oziroma z mednarodnimi pogodbami (Uradni list RS, št. [67/08](http://www.uradni-list.si/1/objava.jsp?sop=2008-01-2886), [98/10](http://www.uradni-list.si/1/objava.jsp?sop=2010-01-5090), [41/12](http://www.uradni-list.si/1/objava.jsp?sop=2012-01-1729), [41/13](http://www.uradni-list.si/1/objava.jsp?sop=2013-01-1606), [47/13](http://www.uradni-list.si/1/objava.jsp?sop=2013-01-1855) in [96/14](http://www.uradni-list.si/1/objava.jsp?sop=2014-01-4047)), ki bosta tudi do 31. avgusta 2016 podaljšali uporabo (nižje) nominalne osnove za delo v tujini po vzoru znižanja vrednosti plačnih razredov plačne lestvice. Tudi ta ukrep je začasen, kar pomeni, da se bodo s 1. septembrom 2016 ponovno začele uporabljati vrednosti nominalnih osnov za delo v tujini, kot jih določata priloga 1 Uredbe o plačah in drugih prejemkih javnih uslužbencev za delo v tujini (Uradni list RS, št. 14/09 in nadaljnje spremembe) in priloga 1 Uredbe o plačah in drugih prejemkih pripadnikov Slovenske vojske pri izvajanju obveznosti, prevzetih v mednarodnih organizacijah oziroma z mednarodnimi pogodbami (Uradni list RS št. [67/08](http://www.uradni-list.si/1/objava.jsp?urlurid=20082886) in nadaljnje spremembe).

Z ZUPPJS16 določene nižje osnove za določitev osnovnih plač ne pomenijo usklajevanja vrednosti plačnih razredov po 5. členu ZSPJS (3. člen ZUPPJS16) in ne usklajevanja z rastjo cen življenjskih stroškov, zato tudi ne vplivajo na višino dodatkov k osnovni plači, ki so določeni v nominalnih zneskih in se sicer usklajujejo enako, kot osnovne plače. Prav tako spremenjena plačna lestvica ne vpliva na višino prejemkov oziroma povračil v zvezi z delom. Vrednosti predhodno navedenih dodatkov in prejemkov ter povračil v zvezi z delom se torej ne spreminjajo.

Glede na določbe drugega odstavka 3. člena ZSPJS mora pogodba o zaposlitvi, sklep ali odločba, s katero se določi plača posameznemu zaposlenemu v javnem sektorju, glede plače vsebovati naslednje elemente: pravno podlago za določitev plače in posameznih delov plače, plačni razred in druge sestavine plače v skladu s tem zakonom, predpisi in drugimi akti, izdanimi na njihovi podlagi ter kolektivnimi pogodbami, višino posameznih elementov plače na dan sklenitve pogodbe, izdaje sklepa oziroma odločbe in usklajevanja plače. Navedeno glede višine osnovne plače pomeni, da je potrebno, da se v aktih, s katerimi je določena plača posameznega zaposlenega, določi višina osnovne plače, torej vrednost plačnega razreda na dan sklenitve pogodbe o zaposlitvi ali aneksa k pogodbi o zaposlitvi, sklepa ali odločbe, s katero je bila določena plača. Seveda pa je potrebno, da je poleg trenutne vrednosti plačnega razreda oziroma višine osnovne plače, v teh aktih naveden tudi način spreminjanja te vrednosti osnovne plače, torej glede na spremembo vrednosti plačnega razreda plačne lestvice, sicer je določbo o trenutni višini osnovne plače razumeti kot fiksno določeno plačo. Glede na navedeno samo zaradi podaljšanja uporabe znižane vrednosti plačnega razreda in s tem osnovne plače zaposlenega, ni potrebno izdajati aneksov k pogodbi o zaposlitvi. Aneks je treba izdati le v primeru, če v pogodbi o zaposlitvi ni prej omenjene določbe, da se osnovna plača spreminja glede na spremembo vrednosti plačnih razredov plačne lestvice. V tem primeru je v aneksu potrebno ob določitvi nove višine osnovne plače dodati tudi to določilo o načinu spreminjanja osnovne plače glede na spreminjanje vrednosti plačnega razreda v plačni lestvici, da ne bo v bodoče zaradi spremembe vrednosti plačnega razreda plačne lestvice treba izdajati aneksov.

**2. Neusklajevanje vrednosti plačnih razredov iz plačne lestvice**

ZUPPJS16 (4. člen) ukrep neusklajevanja osnovnih plač z rastjo cen življenjskih stroškov podaljšuje tudi v leto 2016, in sicer se vrednosti plačnih razredov iz plačne lestvice tudi od 1.1.2016 do 31.12.2016 ne uskladijo. Vsebinsko enako določbo vsebuje 3. člen Aneksa št. 8 h KPJS.

**3. Neizplačevanje redne delovne uspešnosti**

ZUPPJS16 (5. člen) podaljšuje obdobje neizplačevanja redne delovne uspešnosti in določa, da javni uslužbenci tudi do 31.12.2016 niso upravičeni do dela plače iz naslova redne delovne uspešnosti.

**4. Omejeno izplačevanje delovne uspešnosti iz naslova povečanega obsega dela**

ZUPPJS16 (6. člen) podaljšuje obdobje omejenega izplačevanja delovne uspešnosti iz naslova povečanega obsega dela tudi v leto 2016. Skladno s 6. členom ZUPPJS16 se lahko za izplačilo delovne uspešnosti iz naslova povečanega obsega dela pri opravljanju rednih nalog porabi največ 40% sredstev iz prihrankov, določenih v 22. d členu ZSPJS. Izjemoma lahko uporabniki v primeru veljavnih sporazumov ali dogovorov med delodajalcem in reprezentativnim sindikatom za dejavnost ali poklic v javnem sektorju, ki se nanašajo na delovno uspešnost iz naslova povečanega obsega dela, porabijo odstotek sredstev iz prihrankov, ki je veljal ob podpisu navedenega akta.

Na individualni ravni lahko višina dela plače iz naslova povečanega obsega dela za opravljanje rednih delovnih nalog uporabnika proračuna ali projekta načrtovanega v okviru sprejetega finančnega načrta uporabnika proračuna znaša največ 20% osnovne plače javnega uslužbenca, oziroma skupno največ 30% osnovne plače javnega uslužbenca v primeru izplačila dela plače za delovno uspešnost iz naslova povečanega obsega dela tudi iz naslova sredstev posebnega projekta (torej iz naslova rednega dela in projektov ter posebnih projektov).

Javnim uslužbencem, za katere velja Uredba o plačah direktorjev v javnem sektorju (Uradni list RS, št. [73/05](http://www.uradni-list.si/1/objava.jsp?sop=2005-01-3249), [103/05](http://www.uradni-list.si/1/objava.jsp?sop=2005-01-4479), [12/06](http://www.uradni-list.si/1/objava.jsp?sop=2006-01-0476), [36/06](http://www.uradni-list.si/1/objava.jsp?sop=2006-01-1523), [46/06](http://www.uradni-list.si/1/objava.jsp?sop=2006-01-1963), [77/06](http://www.uradni-list.si/1/objava.jsp?sop=2006-01-3361), [128/06](http://www.uradni-list.si/1/objava.jsp?sop=2006-01-5413), [37/07](http://www.uradni-list.si/1/objava.jsp?sop=2007-01-1989), [95/07](http://www.uradni-list.si/1/objava.jsp?sop=2007-01-4742), [112/07](http://www.uradni-list.si/1/objava.jsp?sop=2007-01-5634), [104/08](http://www.uradni-list.si/1/objava.jsp?sop=2008-01-4458), [123/08](http://www.uradni-list.si/1/objava.jsp?sop=2008-01-5624), [21/09](http://www.uradni-list.si/1/objava.jsp?sop=2009-01-0862), [61/09](http://www.uradni-list.si/1/objava.jsp?sop=2009-01-2929), [91/09](http://www.uradni-list.si/1/objava.jsp?sop=2009-01-4013), [3/10](http://www.uradni-list.si/1/objava.jsp?sop=2010-01-0113), [27/10](http://www.uradni-list.si/1/objava.jsp?sop=2010-01-1229), [45/10](http://www.uradni-list.si/1/objava.jsp?sop=2010-01-2317), [62/10](http://www.uradni-list.si/1/objava.jsp?sop=2010-01-3501), [88/10](http://www.uradni-list.si/1/objava.jsp?sop=2010-01-4750), [94/10](http://www.uradni-list.si/1/objava.jsp?sop=2010-01-4935) – ZIU, [10/11](http://www.uradni-list.si/1/objava.jsp?sop=2011-01-0443), [45/11](http://www.uradni-list.si/1/objava.jsp?sop=2011-01-2173), [53/11](http://www.uradni-list.si/1/objava.jsp?sop=2011-01-2505), [86/11](http://www.uradni-list.si/1/objava.jsp?sop=2011-01-3711), [26/12](http://www.uradni-list.si/1/objava.jsp?sop=2012-01-1111), [41/12](http://www.uradni-list.si/1/objava.jsp?sop=2012-01-1727), [90/12](http://www.uradni-list.si/1/objava.jsp?sop=2012-01-3573), [24/13](http://www.uradni-list.si/1/objava.jsp?sop=2013-01-0869), [75/13](http://www.uradni-list.si/1/objava.jsp?sop=2013-01-2782), [79/13](http://www.uradni-list.si/1/objava.jsp?sop=2013-01-2902), [108/13](http://www.uradni-list.si/1/objava.jsp?sop=2013-01-3939), [15/14](http://www.uradni-list.si/1/objava.jsp?sop=2014-01-0500), [43/14](http://www.uradni-list.si/1/objava.jsp?sop=2014-01-1801), [6/15](http://www.uradni-list.si/1/objava.jsp?sop=2015-01-0197) in [57/15](http://www.uradni-list.si/1/objava.jsp?sop=2015-01-2396)) pa se lahko del plače za delovno uspešnost iz naslova povečanega obsega dela izplačuje največ v višini 10% osnovne plače.

**5.** **Napredovanje v višji plačni razred in višji naziv v letu 2016**

Ukrepe na področju napredovanja javnih uslužbencev in funkcionarjev v letu 2016 je določil že Zakon o ukrepih na področju plač in drugih stroškov dela v javnem sektorju za leto 2015 (Uradni list RS, št. [95/14](http://www.uradni-list.si/1/objava.jsp?sop=2014-01-3949); v nadaljevanju: ZUPPJS15). ZUPPJS16 posebnih določb o napredovanju javnih uslužbencev in funkcionarjev ne vsebuje.

V skladu s 7. členom ZUPPJS15 javni uslužbenci in funkcionarji, ki letu 2016 izpolnijo pogoje za napredovanje v višji plačni razred, naziv in višji naziv, napredujejo v višji plačni razred, naziv in višji naziv, vendar pridobijo pravico do plače v skladu z višjim plačnim razredom, pridobljenim nazivom ali višjim nazivom z zamikom. In sicer pridobijo javni uslužbenci in funkcionarji, ki napredujejo v višji plačni razred, naziv ali višji naziv v letu 2016, pravico do plače na podlagi napredovanj s 1.12.2016.

**Napredovanje v višji plačni razred**

Zgoraj navedeno pomeni, da javni uslužbenci, ki v letu 2016, v kolikor so izpolnjeni vsi pogoji za napredovanje, kot jih določa Uredba o napredovanju javnih uslužbencev v plačne razrede ([Uradni list RS, št. 51/08](http://www.uradni-list.si/1/content?id=86672&part=u&highlight=Uredba+o+napredovanju+javnih+uslu%C5%BEbencev+v+pla%C4%8Dne+razrede+), [91/08](http://www.uradni-list.si/1/content?id=88465&part=&highlight=uredba+o+napredovanju), [113/09](http://www.uradni-list.si/1/content?id=95722&part=&highlight=uredba+o+napredovanju); v nadaljevanju Uredba) oziroma splošni akt predstojnika, napredujejo v višji plačni razred v skladu z navedenimi akti, vendar pridobijo pravico do plače v skladu z višjim plačnim razredom s 1.12.2016.

Proračunski uporabniki, za katere velja Uredba morajo torej do 15.3.2016 izpeljati postopke preverjanja izpolnjevanja pogojev za napredovanje v višji plačni razred in izdati ustrezne anekse k pogodbi o zaposlitvi, pri čemer mora iz aneksa izhajati,da javni uslužbenci, ki izpolnjujejo pogoje za napredovanje v višji plačni razred, ne pridobijo pravico do plače v skladu z višjim plačnim razredom s 1.4.2016, temveč s 1.12.2016.

Funkcionarji (sodniki, državni tožilci, državni pravobranilci) napredujejo v letu 2016 v višji plačni razred, v kolikor so izpolnjeni pogoji določeni v specialnih predpisih, vendar pridobijo pravico do plače v skladu z višjim plačnim razredom s 1.12.2016, kar mora izhajati tudi iz njihovih aktov o napredovanju.

Kar zadeva napredovalno obdobje se leto 2016 šteje v napredovalno obdobje za napredovanje v višji plačni razred.

**Napredovanje v višji naziv**

Funkcionarji in javni uslužbenci napredujejo v letu 2016 v naziv oziroma višji naziv, v kolikor so izpolnjeni pogoji določeni v specialnih predpisih in v rokih kot jih določajo področni predpisi, vendar pridobijo pravico do plače v skladu z nazivom oziroma višjim nazivom s 1.12.2016. Zamik pravice do izplačila plače mora izhajati tudi iz njihovih delovnopravnih aktov (zamik se določi v samem aktu o napredovanju v naziv ali pa se zamik določi s posebnim aktom o določitvi plače, odvisno od področne zakonodaje).

Izjema od predhodno navedenega so le javni uslužbenci in funkcionarji, ki v letu 2016 pridobijo naziv ali višji naziv, ki je pogoj za opravljanje dela na delovnem mestu, na katero se premeščajo, oziroma za katerega sklepajo pogodbo o zaposlitvi. V teh primerih pridobijo javni uslužbenci in funkcionarji pravico do plače v skladu s pridobljenim nazivom ali višjim nazivom s samo pridobitvijo naziva ali višjega naziva.

**II. Ukrepi, ki zadevajo druge stroške dela in druge ukrepe**

1. **Usklajevanje prejemkov oziroma povračil stroškov**

Kar zadeva povračila stroškov v zvezi z delom in druge prejemke je bilo z reprezentativnimi sindikati javnega sektorja dogovorjeno in nato tudi določeno v aneksu h KPND in v aneksih k posameznim kolektivnim pogodbam dejavnosti ali poklica (aneksi podpisani v letu 2012 in objavljeni v Uradnem listu RS, št. 40/12), da se višine prejemkov oziroma povračil stroškov v zvezi z delom, razen višine regresa za prehrano, usklajujejo na enak način in v višini, kot se usklajujejo vrednosti plačnih razredov v skladu s postopkom iz 5. člena ZSPJS, zato se le-ti tudi v letu 2016 ne usklajujejo.

Regres za prehrano se usklajuje.

1. **Regres za letni dopust za leto 2016**

Regres za letni dopust za leto 2016 je urejen v 7. členu ZUPPJS16. Višina regresa je odvisna od plačnega razreda, v katerega je uvrščen javni uslužbenec oz. funkcionar na zadnji dan meseca aprila 2016.

Javnim uslužbencem in funkcionarjem, ki so na zadnji dan meseca aprila 2016 uvrščeni:

– do vključno 30. plačnega razreda, se izplača regres v znesku 790,73 eurov;

– od 31. do vključno 40. plačnega razreda, se izplača regres v znesku 696 eurov;

– od 41. do vključno 50. plačnega razreda, se izplača regres v znesku 450 eurov;

– od 51. plačnega razreda, se izplača regres v znesku 350 eurov.

Regres se izplača pri plači za mesec maj 2016, torej v juniju 2016.

V primerih, ko javni uslužbenec 30.4.2016 še ne bo pridobil pravice do plače v skladu s plačnim razredom, v katerega je uvrščen (zamik pravice do plače iz naslova napredovanj v višji plačni razred oziroma naziv v letu 2016 (7. člen ZUPPJS15)), je osnova za določitev višine regresa za letni dopust plačni razred, v skladu s katerim je javni uslužbenec oziroma funkcionar prejel plačo na zadnji dan meseca aprila 2016.

1. **Nadomestilo plače funkcionarjem in javnim uslužbencem za čas odsotnosti z dela zaradi bolezni ali poškodbe, ki ni povezana z delom**

8. člen ZUPPJS16 določa višino nadomestila plače funkcionarjem in javnim uslužbencem za čas odsotnosti z dela zaradi bolezni ali poškodbe, ki ni povezana z delom, in sicer v višini 80% osnove.

1. **Izplačevanje jubilejnih nagrad**

V 9. členu ZUPPJS je omejitev izplačila jubilejne nagrade, in sicer pripada jubilejna nagrada javnemu uslužbencu le v primeru, če je za posamezni jubilej še ni prejel v javnem sektorju.

1. **Kolektivno dodatno pokojninsko zavarovanje za javne uslužbence**

ZUPPJS16 v 10. členu ne glede na določbo 245. člena Zakona o pokojninskem in invalidskem zavarovanju (Uradni list RS, št. [96/12](http://www.uradni-list.si/1/objava.jsp?sop=2012-01-3693), [39/13](http://www.uradni-list.si/1/objava.jsp?sop=2013-01-1516), [99/13](http://www.uradni-list.si/1/objava.jsp?sop=2013-01-3549) – ZSVarPre-C, [101/13](http://www.uradni-list.si/1/objava.jsp?sop=2013-01-3675) – ZIPRS1415, [44/14](http://www.uradni-list.si/1/objava.jsp?sop=2014-01-1808) – ORZPIZ206, [85/14](http://www.uradni-list.si/1/objava.jsp?sop=2014-01-3442) – ZUJF-B in [95/14](http://www.uradni-list.si/1/objava.jsp?sop=2014-01-3951) – ZUJF-C: v nadaljevanju: ZPIZ-2), tudi v letu 2016 dopušča nižji znesek vplačil kolektivnega zavarovanja delodajalca za javne uslužbence, kot ga določa Zakon o kolektivnem dodatnem pokojninskem zavarovanju za javne uslužbence (Uradni list RS, št. 126/03 in 32/15). Ukrep je začasne narave.

Skladno z 2. členom Aneksa h KPND znaša minimalna premija kolektivnega dodatnega pokojninskega zavarovanja:

* od 1.1.2016 do 30.6.2016 2,68 evra (10% zneska, določenega s Sklepom o uskladitvi minimalne premije kolektivnega dodatnega pokojninskega zavarovanja za javne uslužbence (Uradni list RS, št. 1/13; v nadaljevanju Sklep o uskladitvi)),
* od 1.7.2016 do 31.10.2016 4,02 evra (15% zneska, določenega s Sklepom o uskladitvi),
* od 1.11.2016 do 31.12.2016 8,03 evra (30% zneska, določenega s Sklepom o uskladitvi).

Dodatne premije, določene na dan 1.1.2016 s Sklepom o uskladitvi, znašajo v obdobju od 1.1.2016 do 30.6.2016 10%, v obdobju od 1.7.2016 do 31.10.2016 15%, v obdobju od 1.11.2016 do 31.12.2016 pa 30% zneska določenega s Sklepom o uskladitvi.

Konkretne višine tako minimalnih kot dodatnih premij so za vsako posamezno obdobje določene v prilogi Aneksa h KPND.

Od 1.1.2017 pa so javni uslužbenci upravičeni do premij v višini, kot so določene v Sklepu o uskladitvi, ob upoštevanju uskladitve minimalne premije v višini iz navedenega sklepa s 1.1.2014, 1.1.2015, 1.1.2016 in 1.1.2017.

1. **Prenehanje pogodbe o zaposlitvi**

ZUPPJS16 ohranja ukrep glede prenehanja pogodbe o zaposlitvi ob izpolnitvi pogojev za pridobitev pravice do starostne pokojnine. Ravno tako je določena možnost, da se zaradi potreb delovnega procesa delovno razmerje lahko tudi nadaljuje s sklenitvijo dogovora, pri čemer pa določba tretjega odstavka izrecno določa, da se lahko dogovor o nadaljevanju delovnega razmerja sklene za največ eno leto.

Posebej opozarjamo na dejstvo, da mora javni uslužbenec izpolnjevati pogoje za pridobitev pravice do starostne pokojnine v tekočem letu. V primerih, ko je/bo javni uslužbenec izpolnil pogoj za pridobitev pravice do starostne pokojnine (in s tem za prenehanje pogodbe o zaposlitvi) v zadnjih dveh mesecih leta 2015, pa javni uslužbenec ne poda odpovedi pogodbe o zaposlitvi do konca leta 2015, delodajalec ne more v letu 2015 izdati sklepa o prenehanju delovnega razmerja (saj še ni preteklo dva meseca od izpolnitve pogojev). Zaradi prehodnega obdobja pridobitve pravice do starostne pokojnine po ZPIZ-2 so (starostni) pogoji v letu 2016 drugačni kot v letu 2015 in je torej potrebno preveriti, kdaj bo javni uslužbenec izpolnil pogoje v letu 2016 ter v nadaljevanju postopati skladno z navedenim.

1. **Omejitev števila dni letnega dopusta**

ZUPPJS ohranja tudi določbo glede omejevanja letnega dopusta funkcionarjem in javnim uslužbencem, in sicer v 12. členu (enako kot je bilo urejeno v 187. členu ZUJF) za leto 2016 določa zgornjo mejo števila dni letnega dopusta: iz naslova delovne dobe, zahtevnosti dela, starosti, socialnih in zdravstvenih razmer ter drugih kriterijev največ 35 dni, in za posebne pogoje dela največ 15 dni.

1. **Omejitev sklepanja avtorskih in podjemih pogodb**

13. člen ZUPPJS16 določa omejitev sklepanja avtorskih in podjemnih pogodb v letu 2016. Uporabniki proračuna s svojimi zaposlenimi ne smejo sklepati avtorskih in podjemnih pogodb, razen:

* na podlagi izrecno določene podlage v predpisih ali
* kadar je avtorska in podjemna pogodba sklenjena za primere, ki so izrecno navedeni v tem členu.

V zvezi z določbami ZUPPJS16 pojasnjujemo še, da določbe od 183. do 188. člena ZUJF skladno z določbo 182. člena ZUJF veljajo do vključno leta, ki sledi letu, v katerem gospodarska rast preseže 2,5 odstotka bruto domačega proizvoda, kar pomeni, da navedeni členi od 1. 1. 2016 ne veljajo več. Določene omejitve za leto 2016 vsebuje ZUPPJS16, kar je razvidno tudi iz priložene preglednice:

|  |  |  |
| --- | --- | --- |
| **ČLEN ZUJF** | **UKREP/VSEBINA** | **V LETU 2016** |
| 183. | omejitve zaposlovanja | ukrep ne velja  |
| 184. | omejitev sklepanja avtorskih in podjemnih pogodb ter omejitev dela zaradi opravljanja dela dijaka in študenta | 13. člen ZUPPJS16 v delu, ki se nanaša na sklepanje avtorskih in podjemnih pogodb;v delu, ki se nanaša na omejitev zaradi opravljanja dela dijaka in študenta ukrep ne velja  |
| 185. | omejitev sklepanja pogodb o izobraževanju | ukrep ne velja  |
| 186. | soglasja | ukrep ne velja  |
| 187. | omejitev števila dni letnega dopusta | 12. člen ZUPPJS16 |
| 188. | prenehanje pogodbe o zaposlitvi | 11. člen ZUPPJS16 |

Ministrstva prosimo, da z vsebino tega pojasnila seznanijo proračunske uporabnike iz njihove pristojnosti.

S spoštovanjem,

 **Boris KOPRIVNIKAR**

 **MINISTER**

Poslano:

* naslov